Palpuga pinglovostulo

La Palpuga pinglovostulo, Chaetura egregia, estas eta birdo de la familio de Apusedoj, kiu enhavas ankaŭ la apusojn, apusetojn, salanganojn, ktp.HBW and BirdLife International (2021) Handbook of the Birds of the World and BirdLife International digital checklist of the birds of the world. Versio 6. Disponebla ĉe:  Alirita la 7an de Aŭgusto, 2022 Ĝi troviĝas en Bolivio, Brazilo, Kolombio, Ekvadoro, kaj Peruo.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Julio 2022. Species Lists of Birds for South American Countries and Territories.  Alirita la 24an de Julio, 2022

Taksonomio kaj sistematiko
La Palpuga pinglovostulo estis foje traktita kiel samspecia kun la Grizpuga pinglovostulo (C. cinereiventris). Ambaŭ, la Stripuga pinglovostulo (C. spinicaudus), kaj la Martinika pinglovostulo (C. martinica) estis iam metitaj en la genron Acanthylis.Chantler, P. kaj P. F. D. Boesman (2020). Pale-rumped Swift (Chaetura egregia), version 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 6an de Oktobro, 2022 La Palpuga pinglovostulo estas monotipa.

Aspekto
La palpuga apuso estas ĉirkaŭ 10.5 cm longa kaj pezas ĉirkaŭ 23 g. Ĝi havas elstaran kapon, mallongan kvadratan voston, kaj flugilojn, kiuj ŝvelas meze kaj iom hokiĝas fine. Ambaŭ seksoj estas similaj. Iliaj supraj partoj estas nigraj kun bronza brilo kaj blankecaj pugo kaj supravostaj kovriloj. Iliaj subaj partoj estas plejparte malhelaj, kun pala gorĝo kaj nigrecaj subvostaj kovriloj.

Distribuado kaj habitato
La palpuga apuso troviĝas en orienta Ekvadoro, orienta Peruo, okcidenta Brazilo, kaj nordokcidenta Bolivio kaj estis registrita kiel vaganto en Kolombio. Ĝi ĉefe loĝas en tropikaj ĉiamverdaj arbaroj de malaltaj teroj, sed ankaŭ troviĝas en pli malfermaj pejzaĝoj kaj urbaj areoj.

Kutimaro
Movoj
La Palpuga pinglovostulo estas konsiderata tutjara loĝanto (nemigranta) tra sia tuta teritorio.

Manĝado
Kiel ĉiuj apusoj, la palpuga apuso estas aera insektomanĝanto. Ĝi ofte manĝas kun aliaj specioj de apusoj kaj emas resti en la pli malalta parto de la aro. Neniuj detaloj pri ĝia dieto estas konataj.

Reproduktado
Nenio estas konata pri la reprodukta fenologio de la palpuga apuso, kaj ĝia nesto kaj ovoj ne estas priskribitaj.

Voĉo
La ĉefaj voĉoj de la palpuga apuso estas "ununota 'ci'...kaj pli kompleksaj pepadaj vokoj kiel 'ci-titi' aŭ 'titi-ci-trtr'."

Statuso
La IUCN taksis la palpugan apuson kiel Malplej Zorgigan, kvankam ĝia populacio ne estas konata kaj oni kredas, ke ĝi malpliiĝas. Neniu tuja minaco estis identigita. Oni ĝenerale supozas, ke ĝi estas unu el la pli maloftaj membroj de la genro Chaetura, sed almenaŭ en partoj de Peruo ĝi estas pli ofta ol kelkaj el la aliaj kaj abundas en partoj de Ekvadoro.

Referencoj 

 Swifts de Chantler kaj Driessens, ISBN 1-873403-83-6

Kategorio:Apusedoj
Kategorio:Birdoj de Ekvadoro
Kategorio:Birdoj de Peruo
Kategorio:Birdoj de Bolivio
Kategorio:Birdoj de Brazilo